PARLAMENTUL ROMÂNIEI

CAMERA DEPUTAŢILOR
	COMISIA JURIDICĂ,
DE DISCIPLINĂ ŞI IMUNITĂŢI
	
	Bucureşti,  25.05.2004

Nr.  737/2003


RAPORT SUPLIMENTAR
asupra proiectului de Lege privind organizarea judiciară

În conformitate cu prevederile art. 89 din Regulamentul Camerei Deputaţilor, Comisia juridică, de disciplină şi imunităţi a fost sesizată, spre dezbatere în fond, cu proiectul de Lege privind organizarea judiciară, trimis cu adresa nr. 737 din 15 decembrie 2003, înregistrat sub nr. 31/ 1266  din  16 decembrie 2003.

Proiectul de lege a fost dezbătut şi adoptat de Senat în şedinţa din 8  decembrie 2003.

Comisia juridică, de disciplină şi imunităţi a examinat proiectul de lege în şedinţa din 10 februarie 2004, întocmindu-se Raportul iniţial  nr. 737/2003 din 10.02.2004.

În şedinţa din 24 februarie 2004, plenul Camerei Deputaţilor a hotărât  ca, în conformitate cu prevederile art. 102 din Regulamentul Camerei Deputaţilor, Comisia juridică să reanalizeze unele texte din proiectul de lege în raport de proiectul de Lege privind Consiliul Superior al Magistraturii, în vederea asigurării concordanţei acestora.

Comisia juridică, de disciplină şi imunităţi a reluat dezbaterea asupra textelor respective din proiectul de lege în şedinţa din 25.05.2004, concomitent  cu  examinarea amendamentelor şi a propunerilor formulate cu referire la acestea.
La lucrările comisiei au participat, din partea Ministerului Justiţiei, doamna Rodica  Constantinovici  - secretar de stat şi doamna Maria Mariţescu – director, din partea Parchetului de pe lângă Înalta Curte de Casaţie şi Justiţie, domnul  Constantin Sima – procuror, iar din partea Parchetului  Naţional Anticorupţie doamna Elena Cherciu – procuror.
În urma dezbaterilor şi a punctelor de vedere exprimate de către membrii comisiei, s-a hotărât, cu unanimitate de voturi, să se supună plenului Camerei Deputaţilor, spre dezbatere şi adoptare, prezentul raport suplimentar asupra proiectului Lege privind organizarea judiciară, cu amendamente admise care  sunt  redate în Anexa nr. 1. Amendamentele  respinse sunt redate în Anexa nr.2.
Prezentul raport suplimentar completează raportul iniţial şi înlocuieşte unele poziţii din acesta, astfel cum reiese din cele două anexe.

Proiectul de lege face parte din categoria legilor organice. 

La lucrările comisiei au fost prezenţi  20  deputaţi, din totalul de  24 membri ai comisiei.

          PREŞEDINTE                                                                         SECRETAR, 
Prof.univ.dr. Ion NEAGU                                                              Florin Iordache
ANEXA  nr.1











AMENDAMENTE ADMISE:
	Nrcrt
	Nr. poziţiei din raportul iniţial
	Articolul

 (text din proiectul de lege)
	Textul votat de comisie

 (autorul amendamentului)
	Motivare

	1
	26
	      Art. 16 – (1) Înalta Curte de Casaţie şi Justiţie se compune din: preşedinte, un vicepreşedinte, 5 preşedinţi de secţii şi judecători.

     (2) Înalta Curte de Casaţie şi Justiţie este organizată în 5 secţii – secţia civilă şi de proprietate intelectuală, secţia penală, secţia comercială, secţia de contencios administrativ şi fiscal, secţia de muncă şi asigurării sociale -, Completul de 9 judecători şi Secţiile  Unite, fiecare având competenţă proprie.
	     Art. 16 - – (1) Înalta Curte de Casaţie şi Justiţie se compune din: preşedinte, un vicepreşedinte, 4 preşedinţi de secţii şi judecători.
     (2) Înalta Curte de Casaţie şi Justiţie este organizată în 4 secţii – secţia civilă şi de proprietate intelectuală, secţia penală, secţia comercială, secţia de contencios administrativ şi fiscal -, Completul de 9 judecători şi Secţiile  Unite, fiecare având competenţă proprie.
     Autor: Comisia juridică.

	   Secţia de muncă şi asigurări sociale nu se mai înfiinţează deoarece potrivit Codului de procedură civilă privind competenţa, litigiile de muncă şi asigurări sociale nu mai ajung pe nici o cale la  Înalta Curte de Casaţie şi Justiţie.

 

	2
	29
	      Art. 18 – (1) Secţia civilă şi de proprietate intelectuală, secţia penală, secţia comercială, secţia de contencios administrativ şi fiscal  şi secţia de muncă şi asigurări sociale ale Înaltei Curţi de Casaţie şi Justiţie judecă recursurile împotriva hotărârilor pronunţate de curţile de apel şi a altor hotărâri, în cazurile prevăzute de lege.

     (2) În cadrul secţiei civile şi de proprietate intelectuală, al secţiei  comerciale şi al secţiei de muncă şi asigurări sociale funcţionează complete pentru admisibilitatea în principiu a recursurilor.
	     Art. 18 - (1) Secţia civilă şi de proprietate intelectuală, secţia penală, secţia comercială şi secţia de contencios administrativ şi fiscal ale Înaltei Curţi de Casaţie şi Justiţie judecă recursurile împotriva hotărârilor pronunţate de curţile de apel şi a altor hotărâri, în cazurile prevăzute de lege.

      (2) Se elimină.

      Autor: Comisia juridică.


	     Pentru corelare cu modificările aduse la art.16.
     Eliminarea alin.(2) se justifică, întrucât prin acest text se îngrădeşte accesul celui interesat la instanţa competentă să-i soluţioneze recursul. De asemenea, prin această reglementare se încalcă şi principiile contradictorialităţii, oralităţii şi publicităţii dezbaterilor.

	3
	30
	      Art.19 – Secţia penală a Înaltei Curţi de Casaţie şi Justiţie judecă:
      a) în primă instanţă, procesele date prin lege în competenţa de primă instanţă a Înaltei Curţi de Casaţie şi Justiţie
      b) recursurile, în condiţiile prevăzute de lege;
     c) recursurile în anulare declarate, în condiţiile Codului de procedură penală, împotriva hotărârilor definitive pronunţate de judecătorii, tribunale şi curţile de apel.
	      Art.19 – Secţia penală a Înaltei Curţi de Casaţie şi Justiţie judecă:
a)  în primă instanţă, procesele şi cererile date prin lege în competenţa de primă instanţă a Înaltei Curţi de Casaţie şi Justiţie.

      b) – Text nemodificat.
c) - Se elimină.
      Autor: Comisia juridică.


	      Pentru acoperirea unei omisiuni.

      Prevederile art.19 lit.c) se elimină, pentru corelare cu proiectul Legii pentru modificarea şi completarea Codului de procedură penală.

	4
	31
	      Art. 20 – (1)
Secţiile Înaltei Curţi de Casaţie şi Justiţie, în raport cu competenţa fiecăreia, soluţionează:    


a) cererile de strămutare, pentru motivele prevăzute în codurile de procedură;    


b) conflictele de competenţă, în cazurile prevăzute de lege;


c) orice alte cereri prevăzute de lege.

       (2) La secţiile Înaltei Curţi de Casaţie şi Justiţie, după competenţa fiecăreia, părţile pot declara recurs şi împotriva hotărârilor nedefinitive sau  actelor judecătoreşti, de orice natură, care nu pot fi atacate pe nici o  cale, iar cursul judecăţii a fost întrerupt în faţa curţilor de apel. 
	    Art. 20–(1) –Text nemodificat.

      (2) Secţiile Înaltei Curţi de Casaţie şi Justiţie soluţionează şi recursurile declarate împotriva hotărârilor nedefinitive sau a actelor judecătoreşti, de orice natură, care nu pot fi atacate pe nici o altă cale, iar cursul judecăţii a fost întrerupt în faţa curţilor de apel.
      Autor: Comisia juridică.
	     Pentru claritatea textului.

	5
	32
	      Art.21 – (1) Completul de 9 judecători judecă recursurile în cauzele judecate în primă instanţă de Secţia penală a Înaltei Curţi de Casaţie şi Justiţie şi recursul în anulare în cauzele în care Secţia penală a Înaltei Curţi de Casaţie şi Justiţie a pronunţat sentinţe rămase definitive prin nerecurare ori decizii în soluţionarea recursurilor. 
      (2) Completul de 9 judecători judecă şi alte cauze date în competenţa sa prin lege, precum şi ca instanţă disciplinară. 

	      Art.21 – (1) Completul de 9 judecători soluţionează recursurile în cauzele judecate în primă instanţă de Secţia penală a Înaltei Curţi de Casaţie şi Justiţie.
      (2) – Text nemodificat.
      Autor: Comisia juridică.  

	     Pentru rigoarea textului şi corelare cu prevederile proiectului de Lege pentru modificarea şi completarea Codului de procedură penală.

	6
	33
	       Art.22 – Înalta Curte de Casaţie şi Justiţie se constituie în Secţii Unite pentru:

a) judecarea recursurilor în anulare în cazurile în care Completul de 9 judecători a pronunţat decizii în recurs; 
      b)
judecarea recursurilor în interesul legii;

c)
soluţionarea, în condiţiile prezentei legi, a sesizărilor privind schimbarea jurisprudenţei Înaltei Curţi de Casaţie şi Justiţie prevăzute la art.23;  


d)
sesizarea Curţii Constituţionale pentru controlul constituţionalităţii legilor înainte de promulgare.


	       Art.22 – Înalta Curte de Casaţie şi Justiţie se constituie în Secţii Unite pentru:

a) – Se elimină.
      a) -    Text nemodificat.

     b) soluţionarea, în condiţiile prezentei legi, a sesizărilor privind schimbarea jurisprudenţei Înaltei Curţi de Casaţie şi Justiţie;  


c) - Text nemodificat.
Autor: Comisia juridică.  
	      Pentru corelare cu modificările aduse la art.21.
     Ca urmare a eliminării prevederi de la lit.a), lit.b), c) şi d)  devin lit.a), b) şi c)  cu textul nemodificat.
    Pentru îmbunătăţire redacţională.

	7
	37 
	      Art. 25 (1)
Conducerea Înaltei Curţi de Casaţie şi Justiţie se exercită de Preşedintele Înaltei Curţi de Casaţie şi Justiţie, vicepreşedinte şi Colegiul permanent al Înaltei Curţi de Casaţie şi Justiţie.  

(2) Preşedintele reprezintă Înalta Curte de Casaţie şi Justiţie în relaţiile interne şi internaţionale. 

       (3) – Preşedintele, vicepreşedintele, preşedinţii de secţii şi 5 judecători aleşi pe o perioadă de 5 ani în adunarea generală a judecătorilor constituie Colegiul permanent al Înaltei Curţi de Casaţie şi Justiţie. Când se dezbat probleme economico-financiare şi administrative, la şedinţele Colegiului permanent participă managerul Înaltei Curţi de Casaţie şi Justiţie care are vot consultativ.
	       Art.25.-
(1)- Conducerea Înaltei Curţi de Casaţie şi Justiţie se exercită de preşedinte, vicepreşedinte şi Colegiul  de conducere.
      (2) – Text nemodificat.

       (3) – Preşedintele, vicepreşedintele, preşedinţii de secţii şi 3 judecători aleşi pe o perioadă de 5 ani în adunarea generală a judecătorilor constituie Colegiul de conducere al Înaltei Curţi de Casaţie şi Justiţie. Când se dezbat probleme economico-financiare şi administrative, la şedinţele Colegiului de conducere participă managerul Înaltei Curţi de Casaţie şi Justiţie care are vot consultativ.

Autor: Comisia juridică.  


	      Pentru îmbunătăţire  redacţională.
      Este necesar ca numărul membrilor colegiilor de conducere să fie impar pentru a evita balotajul. Se apreciază că numărul de 9 membri este suficient.



	8
	38
	      Art.26.-
(1)
Colegiul permanent al Înaltei Curţi de Casaţie şi Justiţie are următoarele atribuţii:


a)
aprobă Regulamentul privind organizarea şi funcţionarea administrativă, precum şi statele de funcţii şi de personal ale Înaltei Curţi de Casaţie şi Justiţie;

        b)
propune Consiliului Superior al Magistraturii numirea, promovarea, transferul, suspendarea  şi încetarea din funcţie a magistraţilor asistenţi;


c)
organizează şi supraveghează rezolvarea petiţiilor formulate de cetăţeni, în condiţiile prevăzute de Regulament;


d)
exercită acţiunea disciplinară, efectuează cercetarea prealabilă şi sesizează Consiliul Superior al Magistraturii în legătură cu abaterile disciplinare săvârşite de judecătorii Înaltei Curţi de Casaţie şi Justiţie şi de magistraţii-asistenţi;


e)
propune proiectul de buget al Înaltei Curţi de Casaţie şi Justiţie;


f)
alte atribuţii prevăzute în Regulamentul privind organizarea şi funcţionarea administrativă a Înaltei Curţi de Casaţie şi Justiţie.
      (2) Colegiul permanent al Înaltei Curţi de Casaţie şi Justiţie este prezidat de Preşedintele Înaltei Curţi de Casaţie şi Justiţie, iar în lipsa acestuia, de către vicepreşedinte. 


(3) Colegiul permanent al Înaltei Curţi de Casaţie şi Justiţie se întruneşte trimestrial sau ori de câte ori este necesar, la convocarea Preşedintelui Înaltei Curţi de Casaţie şi Justiţie sau a majorităţii membrilor Colegiului Permanent. 

      (4) Hotărârile Colegiului Permanent al Înaltei Curţi de Casaţie şi Justiţie se adoptă cu votul majorităţii membrilor Colegiului

	       Art.26.-
(1)
Colegiul de conducere al Înaltei Curţi de Casaţie şi Justiţie are următoarele atribuţii:

      a)- Text  nemodificat.

     a1)  recomandă Plenului Consiliului Superior al Magistraturii numirea la Înalta Curte de Casaţie şi Justiţie a judecătorilor în funcţie cărora le expiră mandatul de 6 ani;


b) - Text nemodificat.

     c) organizează şi supraveghează rezolvarea petiţiilor, în condiţiile legii;

     
d)  exercită acţiunea disciplinară împotriva preşedintelui, vicepreşedintelui, preşedinţilor de secţii, judecătorilor şi magistraţilor asistenţi ai Înaltei Curţi de Casaţie şi Justiţie, precum şi împotriva preşedinţilor curţilor de apel;

      e) - Text nemodificat.



  f) exercită alte atribuţii prevăzute în Regulamentul privind organizarea şi funcţionarea administrativă a Înaltei Curţi de Casaţie şi Justiţie.

     (2) Colegiul de conducere al Înaltei Curţi de Casaţie şi Justiţie este prezidat de către preşedinte, iar în lipsa acestuia  de către vicepreşedinte. 


(3) Colegiul de conducere al Înaltei Curţi de Casaţie şi Justiţie se întruneşte trimestrial sau ori de câte ori este necesar, la convocarea Preşedintelui Înaltei Curţi de Casaţie şi Justiţie sau la solicitarea a cel puţin trei dintre membrii săi. 

     (4)
 Hotărârile Colegiului de conducere al Înaltei Curţi de Casaţie şi Justiţie se adoptă cu votul majorităţii membrilor săi.

     Autori : deputaţii Ion Neagu, Ionel Olteanu, Ruxandra Jipa, Cornel Bădoiu,  Ştefan Cazimir şi Comisia juridică.
	     Completarea  propusă la lit.a1) este necesară, întrucât reglementarea de la lit.b) vizează numai magistraţii asistenţi. De asemenea, s-a avut în vedere şi armonizarea cu prevederile din proiectul Legii privind C.S.M.

       Pentru rigoarea textului.

       Pentru armonizare cu prevederile din proiectul Legii privind C.S.M.

     Pentru rigoarea textului.

     Pentru acurateţea textului, precum şi pentru corelare cu prevederile proiectului Legii privind C.S.M.
     Modificarea se justifică în raport de numărul membrilor acestui colegiu.

     Pentru acurateţea textului, precum şi pentru corelare cu prevederile proiectului Legii privind C.S.M.



	9
	39
	       Art. 27 – Adunarea generală a judecătorilor Înaltei Curţi de Casaţie şi Justiţie se întruneşte pentru alegerea reprezentanţilor Înaltei Curţi de Casaţie şi Justiţie care vor deveni membri în Consiliul Superior al Magistraturii.
	       Art. 27– Adunarea generală a judecătorilor Înaltei Curţi de Casaţie şi Justiţie se întruneşte pentru:

       a) alegerea membrilor Consiliului Superior al Magistraturii, în condiţiile legii;
b) aprobarea raportului anual de activitate care se dă publicităţii. 

Autori: deputaţii Szekely Ervin, Ionel Olteanu şi Comisia juridică.

	     Pentru stabilirea competenţelor adunării generale în acest domeniu,  în corelare cu prevederile proiectului Legii privind C.S.M.

	10
	42 
	      Art. 29 – În afara completelor de judecată ale secţiilor, funcţionează şi un complet constituit din 9 judecători, prezidat, de regulă, de vicepreşedintele Înaltei Curţi de Casaţie şi Justiţie. În lipsa vicepreşedintelui, completul poate fi prezidat de un preşedinte de secţie sau de un judecător desemnat în acest scop de preşedintele sau vicepreşedintele Înaltei Curţi de Casaţie şi Justiţie.
	       Art. 29 – Completul constituit din 9 judecători, este prezidat de preşedintele sau vicepreşedintele Înaltei Curţi de Casaţie şi Justiţie. În lipsa acestora, completul poate fi prezidat de un preşedinte de secţie sau de un judecător desemnat în acest scop de preşedintele ori vicepreşedintele Înaltei Curţi de Casaţie şi Justiţie.

Autor: Comisia juridică.  


	     Pentru acoperirea unei omisiuni, întrucât nu se justifică eliminarea posibilităţii preşedintelui Înaltei Curţi de a prezida orice complet, inclusiv Completul de 9 judecători.

	11
	43
	      Art. 30 – (1) Preşedintele Înaltei Curţi de Casaţie şi Justiţie prezidează Înalta Curte de Casaţie şi Justiţie în Secţii Unite, iar în cadrul secţiilor orice complet, când participă la judecată.

       (2) În lipsa Preşedintelui, şedinţele la care acesta trebuie să ia parte sunt prezidate de vicepreşedintele Înaltei Curţi de Casaţie şi Justiţie sau de un preşedinte de secţie.

(3) Preşedinţii de secţii pot prezida orice complet de judecată din cadrul secţiei, iar ceilalţi judecători prezidează prin rotaţie.
	       Art. 30 – (1) Preşedintele Înaltei Curţi de Casaţie şi Justiţie prezidează Secţiile Unite, Completul de 9 judecători, iar în cadrul secţiilor orice complet, când participă la judecată.
    (2) În lipsa Preşedintelui, şedinţele la care acesta trebuie să ia parte sunt prezidate de vicepreşedintele instanţei  sau de un preşedinte de secţie.

      (3) – Text nemodificat.

Autor: Comisia juridică.  


	     Completarea este justificată pentru corelare cu modificările aduse la art.29.
     Pentru rigoarea textului.

	12
	44
	       Art. 31 - (1)  În cazul în care Înalta Curte de Casaţie şi Justiţie judecă în Secţii Unite, trebuie să ia parte la judecată cel puţin trei pătrimi din numărul judecătorilor în funcţie. Decizia poate fi luată numai cu majoritatea voturilor celor prezenţi.

       (2) Pentru judecarea sesizărilor privind schimbarea jurisprudenţei, Secţiile Unite se constituie în complet special format din câte trei judecători din cadrul fiecărei secţii, vicepreşedintele şi preşedintele Înaltei Curţi de Casaţie şi Justiţie. Decizia poate fi luată numai cu majoritatea voturilor celor 17 membri ai completului.
	      Art. 31 -  În cazul în care Înalta Curte de Casaţie şi Justiţie judecă în Secţii Unite, la judecată trebuie să ia parte  cel puţin două treimi din numărul judecătorilor în funcţie. Decizia poate fi luată numai cu majoritatea voturilor celor prezenţi.
     (2) – Se elimină.

Autor: Comisia juridică.  


	     Se consideră că  „două treimi” este suficient,  fiind o majoritate calificată. De asemenea, întrucât s-a eliminat alin.(2), acest articol rămâne  cu textul fără alineate. 
     Având în vedere procentul de „două treimi”, prevăzut la  alin.(1), nu se mai justifică constituirea unui complet specializat. 

	13
	50
	       Art.35 - (1)
Judecătoriile sunt instanţe fără personalitate juridică, organizate în judeţe şi în sectoarele municipiului Bucureşti, potrivit anexei la prezenta lege.


      (2) Localităţile care fac parte din circumscripţiile judecătoriilor din fiecare judeţ se stabilesc prin hotărâre a Guvernului, la propunerea Consiliului Superior al Magistraturii. 
	      Art.35. - (1)
Judecătoriile sunt instanţe fără personalitate juridică, organizate în judeţe şi în sectoarele municipiului Bucureşti, potrivit anexei care face parte integrantă din prezenta lege.
      (2) Localităţile care fac parte din circumscripţiile judecătoriilor din fiecare judeţ se stabilesc prin hotărâre a Guvernului, la propunerea ministrului justiţiei, cu avizul Consiliului Superior al Magistraturii.
       Autor: Comisia juridică.  


	      Pentru respectarea normelor de tehnică legislativă.
      Pentru  corelare cu prevederile  proiectului de Lege privind C.S.M.

	14
	68
	      Art.51.-
(1)
În cadrul fiecărei instanţe judecătoreşti funcţionează colegiul de conducere, care hotărăşte problemele generale de conducere ale instanţelor.
     (2)
Colegiile de conducere au următoarea componenţă:

a)
la curţile de apel: preşedintele, vicepreşedinţii, judecătorii inspectori şi preşedinţii de secţii, precum şi 1-2 judecători aleşi în adunarea generală a judecătorilor; 

b)
la tribunale şi tribunale specializate: preşedintele, vicepreşedinţii şi preşedinţii de secţii, precum şi 1-2 judecători aleşi în adunarea generală a judecătorilor;

c)
la judecătorii: preşedintele şi, după caz, vicepreşedintele şi  preşedinţii de secţii, precum şi 1-2 judecători aleşi în adunarea generală a judecătorilor.

(3)
La curţile de apel şi tribunale, când colegiul de conducere dezbate probleme economico-financiare sau administrative, la şedinţele acestuia participă şi managerul instanţei, cu vot consultativ.

(4)
În funcţie de problemele supuse dezbaterii, la şedinţele colegiilor de conducere ale curţilor de apel, ale tribunalelor şi tribunalelor specializate pot fi invitate şi persoane cu funcţii de conducere ale instanţelor din circumscripţia acestora.
	       Art.51.-
(1)
– În cadrul fiecărei instanţe judecătoreşti funcţionează un colegiu de conducere, care hotărăşte cu privire la problemele generale de conducere a instanţei. Colegiul de conducere al curţii de apel exercită şi acţiunea disciplinară, în condiţiile legii. 


(2) - Colegiile de conducere sunt formate dintr-un număr impar de membri şi au următoarea componenţă: 

      a) – Text nemodificat.

      b) – Text nemodificat.

c) - Text nemodificat.

      (3) – Text nemodificat.
     (4)
În funcţie de problemele supuse dezbaterii, la şedinţele colegiilor de conducere ale curţilor de apel, ale tribunalelor şi tribunalelor specializate pot fi invitate şi persoane cu funcţii de conducere a instanţelor din circumscripţia acestora.
     Autori : deputaţii  Ştefan Cazimir,  Cornel Bădoiu şi Comisia juridică.
	     Pentru acurateţea textului şi corelare cu proiectul Legii privind C.S.M.
      Pentru corelare cu modificările aduse la art. 25 alin.(3) privind numărul impar de membri ai Completului.
      Pentru acurateţea textului.

	15
	69
	       Art.52.-
(1)
La instanţele judecătoreşti se organizează anual sau ori de câte ori este necesar adunări generale ale judecătorilor.


(2)
Adunările generale ale judecătorilor se convoacă:

       a)
de preşedintele curţii de apel, pentru adunarea generală a acestei instanţe şi pentru adunarea generală a judecătorilor din circumscripţia curţii de apel; 

b) de preşedintele tribunalului, pentru adunarea generală a acestei instanţe şi pentru adunarea generală a judecătorilor din circumscripţia tribunalului;

c) de preşedintele tribunalului specializat, pentru adunarea generală a acestei instanţe; 

d)
de preşedintele judecătoriei, pentru adunarea generală a acestei instanţe. 

(3)
Adunarea generală a judecătorilor de la toate curţile de apel se convoacă de Consiliul Superior al Magistraturii, în vederea alegerii judecătorilor de la curţile de apel care vor fi membri ai Consiliului Superior al Magistraturii după validarea de către Senat.


	      Art.52.-(1)-Text nemodificat.

     (2)
Adunările generale ale judecătorilor se convoacă, după cum urmează:

a)
adunarea generală a  curţii de apel şi adunarea generală a judecătorilor din circumscripţia acesteia  - de preşedintele curţii de apel; 


b) adunarea generală a tribunalului  şi adunarea generală a judecătorilor din circumscripţia acestuia – de preşedintele  tribunalului;

      c) adunarea generală a tribunalului specializat – de preşedintele  acestuia; 

   d)
adunarea generală a judecătorilor - de  preşedintele  judecătoriei. 

(3) - Se elimină.
     Autori : deputat Ştefan Cazimir şi Comisia juridică.

	      Pentru o mai riguroasă  exprimare şi o mai bună structurare a textului.
     Prevederile art.52 alin.(3) se elimină, deoarece procedura de alegere a membrilor Consiliului Superior al Magistraturii şi de convocare a adunărilor generale în acest scop este reglementată în proiectul Legii privind Consiliul Superior al Magistraturii. 

	16
	70
	      Art.53 - Adunările generale ale judecătorilor prevăzute la art.52 alin.(1) au, în principal, următoarele atribuţii:

a) dezbat activitatea anuală desfăşurată de instanţe;

b) desemnează candidaţii, în condiţiile legii, pentru a fi aleşi ca membri în Consiliul Superior al Magistraturii;
     c) dezbat probleme de drept;

d) analizează proiecte de acte normative, la solicitarea ministrului justiţiei sau a Consiliului Superior al Magistraturii;

e) formulează puncte de vedere la solicitarea Consiliului Superior al Magistraturii;

f) îndeplinesc alte atribuţii prevăzute de lege sau regulamente.

	       Art.53.-
Adunările generale ale judecătorilor prevăzute la art.52 alin.(1) au  următoarele atribuţii:

     a) - Text nemodificat.
     b) –     aleg, în condiţiile legii, membrii Consiliului Superior al Magistraturii;

c) - Text nemodificat.
     d) - Text nemodificat.
     e) - Text nemodificat.
     f) - Text nemodificat.
       Autor: Comisia juridică.


	      Pentru rigoarea textului.
      Pentru corelare cu prevederile  proiectului de  Lege privind C.S.M.



	17
	84
	        Art.62.-
(1)
Organele de poliţie judiciară îşi desfăşoară activitatea de cercetare penală, în mod nemijlocit, sub conducerea şi supravegherea procurorului, fiind obligate să aducă la îndeplinire dispoziţiile acestuia. 

(2)
Serviciile şi organele specializate în culegerea şi prelucrarea informaţiilor au obligaţia de a pune la dispoziţia Parchetului de pe lângă Înalta Curte de Casaţie şi Justiţie, de îndată, datele şi informaţiile deţinute în legătură cu săvârşirea infracţiunilor privitoare la criminalitatea organizată.

     (3)
Serviciile şi organele specializate în culegerea informaţiilor, la cererea Procurorului general al Parchetului de pe lângă Înalta Curte de Casaţie şi Justiţie sau a procurorului anume desemnat de acesta, îi vor pune la dispoziţie, la sediul lor, datele şi informaţiile prevăzute la alin.(2).

(4) Nerespectarea obligaţiilor prevăzute la alin.(1)-(3) atrage răspunderea juridică potrivit legii.

       (5) Poliţia judiciară se organizează şi funcţionează potrivit legii speciale.

	     Art.62.-(1) -Text nemodificat.

     (2)
Serviciile şi organele specializate în culegerea, prelucrarea şi arhivarea informaţiilor au obligaţia de a pune la dispoziţie, de îndată, parchetului competent, la sediul acestuia, toate datele şi toate informaţiile deţinute în legătură cu săvârşirea infracţiunilor.  
       (3) - Se elimină.

     (3) Nerespectarea obligaţiilor prevăzute la alin.(1) şi (2) atrage răspunderea juridică potrivit legii.

     (5) – Se elimină.

     Autori: deputaţii Cornel Bădoiu,  Ion Neagu,  Ionel Olteanu şi Mircea Nicu Toader.

	       Pentru rigoarea textului şi în vederea eliminării posibilităţii de a fi furnizate date incomplete.
     Alin.(3) se elimină ca urmare a completărilor aduse la alin.(2).

     Ca urmare a eliminării prevederilor de la  alin.(3),  alin.(4) devine alin.(3), prin renumerotare.     Modificarea de la acest alineat este justificată de eliminarea reglementării cuprinsă în alin.(3).

     Alin.(5) se elimină pentru a se evita dubla reglementare. S-a avut în vedere că, în prezent, acte normative în vigoare reglementează poliţia judiciară.


	18
	87 
	      Art.65.-
(1)
Ministrul justiţiei, când consideră necesar, din proprie iniţiativă sau la cererea Consiliului Superior al Magistraturii, exercită controlul asupra procurorilor, prin procurorii inspectori din cadrul Parchetului de pe lângă Înalta Curte de Casaţie şi Justiţie, din Parchetul Naţional Anticorupţie, din parchetele de pe lângă curţile de apel sau alţi procurori delegaţi. 
      (2)
Controlul se efectuează prin verificarea lucrărilor, a modului cum se desfăşoară raporturile de serviciu cu justiţiabilii şi cu celelalte persoane implicate în lucrările de competenţa parchetelor, precum şi prin aprecieri asupra activităţii, pregătirii şi aptitudinilor profesionale ale procurorilor.


(3)
Ministrul justiţiei poate să ceară Procurorului General al Parchetului de pe lângă Înalta Curte de Casaţie şi Justiţie sau, după caz, procurorului general al Parchetului Naţional Anticorupţie informări asupra activităţii parchetelor şi să dea îndrumări cu privire la măsurile ce trebuie luate pentru prevenirea şi combaterea criminalităţii. 

	     Art.65.-(1)
- Text nemodificat.
     (2) - Controlul  constă în verificarea modului în care se desfăşoară raporturile de serviciu cu justiţiabilii şi cu celelalte persoane implicate în lucrările de competenţa parchetelor.


(3)
Ministrul justiţiei poate să ceară procurorului general al Parchetului de pe lângă Înalta Curte de Casaţie şi Justiţie sau, după caz, procurorului general al Parchetului Naţional Anticorupţie informări asupra activităţii parchetelor şi să dea îndrumări scrise cu privire la măsurile ce trebuie luate pentru prevenirea şi combaterea criminalităţii. 
     Autori: deputat Cornel Bădoiu şi Comisia juridică.

	      Se elimină partea finală a textului care ţine de evaluarea activităţii şi este atribuţia comisiilor de evaluare. 

      Pentru acurateţe gramaticală.

     Precizarea este necesară pentru a se elimina orice fel de  interpretare a acestora.

	19
	102
	       Art.77.-
(1)
Parchetul Naţional Anticorupţie este condus de un procuror general, asimilat prim-adjunctului Procurorului General al Parchetului de pe lângă Înalta Curte de Casaţie şi Justiţie, ajutat de un procuror general adjunct, asimilat adjunctului Procurorului General al Parchetului de pe lângă Înalta Curte de Casaţie şi Justiţie.

(2) În activitatea sa, procurorul general al Parchetului Naţional Anticorupţie este ajutat de 2 procurori consilieri, asimilaţi procurorilor consilieri ai Procurorului General al Parchetului de pe lângă Înalta Curte de Casaţie şi Justiţie.

(3) Procurorul general al Parchetului Naţional Anticorupţie este ordonator secundar de credite.

(4) Finanţarea cheltuielilor curente şi de capital ale Parchetului Naţional Anticorupţie se asigură de la bugetul de stat, prin bugetul Ministerului Public. Fondurile alocate Parchetului Naţional Anticorupţie se aprobă distinct, de Parlament, ca anexă la bugetul Ministerului Public.
	       Art.77.-
(1)
Parchetul Naţional Anticorupţie este condus de un procuror general, asimilat prim-adjunctului procurorului general al Parchetului de pe lângă Înalta Curte de Casaţie şi Justiţie, ajutat de doi procurori generali adjuncţi, asimilaţi adjunctului procurorului general al Parchetului de pe lângă Înalta Curte de Casaţie şi Justiţie.

     (2) În activitatea sa, procurorul general al Parchetului Naţional Anticorupţie este ajutat de 2 procurori consilieri, asimilaţi procurorilor consilieri ai procurorului general al Parchetului de pe lângă Înalta Curte de Casaţie şi Justiţie.


(3) - Procurorul general al Parchetului Naţional Anticorupţie este ordonator principal de credite.
      (4) Finanţarea cheltuielilor curente şi de capital ale Parchetului Naţional Anticorupţie se asigură de la bugetul de stat.

     Autori : deputat Ruxandra Jipa şi Comisia juridică.
	       În vederea îndeplinirii  în mai bune condiţii a activităţii P.N.A.
      Pentru acurateţe gramaticală.
      Pentru corelare cu dispoziţiile O.U.G. nr.24/2004.

	20
	106
	      Art.81.-
(1)
Parchetul Naţional Anticorupţie se organizează, la nivel central, în secţii şi alte compartimente de activitate şi, la nivelul parchetelor de pe lângă curţile de apel, în servicii teritoriale.


(2) În cadrul secţiilor şi serviciilor teritoriale se pot înfiinţa servicii, birouri şi alte compartimente de activitate.


(3) Serviciile, birourile şi alte compartimente de activitate se înfiinţează prin ordin al procurorului general al Parchetului Naţional Anticorupţie, cu avizul Procurorului General al Parchetului de pe lângă Înalta Curte de Casaţie şi Justiţie.

	       Art.81.-(1)
 În cadrul Parchetului Naţional Anticorupţie se pot înfiinţa servicii teritoriale, servicii, birouri şi alte compartimente de activitate, prin ordin al procurorului general al acestui parchet.

     (2) - Sediul serviciilor teritoriale şi circumscripţia acestora se stabilesc de procurorul general al Parchetului Naţional Anticorupţie, de regulă, în localităţile în care îşi au sediul parchetele de pe lângă curţile de apel şi în raport cu circumscripţia acestora.


 (3) – Se elimină.
     Autor : Comisia juridică.
	        Textul adoptat de comisie este corelat cu prevederile  OUG nr. 24/2004.
     Alin.(3) se elimină ca urmare a modificărilor aduse la alin.(1).

	21
	110
	      Art.84.-
(1)
Parchetele de pe lângă curţile de apel şi tribunale au în structură secţii, în cadrul cărora pot funcţiona servicii şi birouri. Parchetele de pe lângă curţile de apel au în structură şi câte o secţie pentru minori şi familie. 

(2) În raport cu natura şi numărul cauzelor, în cadrul parchetelor de pe lângă judecătorii, pot funcţiona secţii maritime şi fluviale.

(3) Parchetele la care se înfiinţează secţii, birouri, servicii ori alte compartimente de specialitate se stabilesc de Procurorul General al Parchetului de pe lângă Înalta Curte de Casaţie şi Justiţie, cu avizul ministrului justiţiei.


	    Art.84. - (1)  Text nemodificat.

      (2) - Text nemodificat.

      (3) Birourile, serviciile ori alte compartimente de specialitate din cadrul parchetelor se stabilesc de către procurorul general al Parchetului de pe lângă Înalta Curte de Casaţie şi Justiţie, cu avizul ministrului justiţiei.
      Autor : Comisia juridică.

	       Din cuprinsul alin.(3) s-au eliminat „secţiile”, întrucât acestea  se înfiinţează prin hotărâre a Consiliului Superior al Magistraturii.

	22
	114
	       Art. 88 –  În funcţie de volumul de activitate, la parchetele de pe lângă curţile de apel şi tribunale, procurorul general sau, după caz, prim-procurorul poate fi ajutat de 1-2 adjuncţi, iar la parchetele de pe lângă tribunalele pentru minori şi familie şi judecătorii, prim-procurorul poate fi ajutat de un adjunct.
	       Art. 88 – (1) În funcţie de volumul de activitate, la parchetele de pe lângă curţile de apel şi tribunale, procurorul general sau, după caz, prim-procurorul poate fi ajutat de 1-2 adjuncţi, iar la parchetele de pe lângă tribunalele pentru minori şi familie şi judecătorii, prim-procurorul poate fi ajutat de un adjunct.
      (2) La Parchetul de pe lângă Curtea de Apel Bucureşti şi la Parchetul de pe lângă Tribunalul Bucureşti, procurorul general sau, după caz, prim-procurorul poate fi ajutat de 1-3 adjuncţi.
       Autor : Comisia juridică.


	      Pentru respectarea normelor de tehnică legislativă ca urmare a introducerii unui  alineat nou, alin.(2).
      Având în vedere volumul mare de  lucrări, se justifică majorarea numărului adjuncţilor pentru parchetele de  pe lângă aceste instanţe.

	23
	116 
	      Art.90.-
(1)
În cadrul parchetelor funcţionează colegii de conducere, care avizează problemele generale de conducere ale parchetelor. 

(2) Colegiile de conducere ale parchetelor de pe lângă curţi de apel, tribunale, tribunale pentru minori şi familie şi judecătorii au în componenţă procurori care deţin funcţii de nivelul celor prevăzute la art.51 alin.(2) pentru colegiile de conducere ale instanţelor.

(3) Dispoziţiile art.51 alin.(3) şi (4) se aplică în mod corespunzător. 


	     Art.90.-(1)- Text nemodificat. 
       (2) – Text nemodificat.

(3) Dispoziţiile art. 51 alin.  (2)-(4) se aplică în mod corespunzător.

Autor : Comisia juridică.


	       Pentru indicarea corectă a  alineatelor de la art.51 la care se face trimitere.

	24
	119
	      Art.92.-
(1)
Institutul Naţional al Magistraturii este instituţia publică cu personalitate juridică, aflată în coordonarea Ministerului Justiţiei, care realizează formarea iniţială a judecătorilor şi procurorilor, precum şi formarea profesională continuă a magistraţilor în funcţie, în conformitate cu prevederile prezentei legi.


(2) Institutul Naţional al Magistraturii nu face parte din sistemul naţional de învăţământ şi educaţie şi nu este supus dispoziţiilor legale în vigoare cu privire la acreditarea instituţiilor de învăţământ superior şi recunoaşterea diplomelor.

(3) Institutul Naţional al Magistraturii are sediul în municipiul Bucureşti.
	     Art.92– (1) Institutul Naţional al Magistraturii este instituţia publică cu personalitate juridică, aflată în coordonarea Consiliului Superior al Magistraturii, care realizează formarea iniţială a judecătorilor şi procurorilor, formarea profesională continuă a magistraţilor în funcţie, precum şi formarea formatorilor, în condiţiile legii.
      (2) – Text nemodificat.

     (3) – Text nemodificat.

Autor : Cornel Bădoiu.

	      Pentru corelare cu prevederile din proiectul Legii privind C.S.M.



	25
	120
	        Art.93.-
(1) Institutul Naţional al Magistraturii este condus de un consiliu ştiinţific format din 13 membri, dintre care: un judecător al Înaltei Curţi de Casaţie şi Justiţie, un procuror de la Parchetul de pe lângă Înalta Curte de Casaţie şi Justiţie, un judecător al Curţii de Apel Bucureşti, un procuror de la Parchetul de pe lângă Curtea de Apel Bucureşti, desemnaţi de Consiliul Superior al Magistraturii, 3 profesori universitari, recomandaţi de Facultatea de drept a Universităţii Bucureşti,  Facultatea de drept a Universităţii  Alexandru Ioan Cuza din Iaşi şi Facultatea de drept a Universităţii Babeş-Bolyai din Cluj, 4 reprezentanţi aleşi ai personalului de instruire din cadrul Institutului, un reprezentant al auditorilor de justiţie, precum şi  directorul Institutului Naţional al Magistraturii, care face parte de drept din Consiliu şi îl prezidează.

(2) Directorul Institutului Naţional al Magistraturii şi cei doi adjuncţi ai acestuia sunt numiţi prin ordin al ministrului justiţiei, din rândul personalului de instruire de specialitate juridică al magistraţilor sau al cadrelor didactice din învăţământul superior juridic acreditat potrivit legii.

(3) Durata mandatului membrilor consiliului ştiinţific este de 3 ani şi poate fi reînnoit, cu excepţia mandatului reprezentantului auditorilor de justiţie, care este ales pe 1 an.


(4) La şedinţele consiliului ştiinţific pot participa, fără drept de vot, reprezentanţi ai asociaţiilor profesionale legal constituite ale magistraţilor.


	       Art.93–(1) Institutul Naţional al Magistraturii este condus de un consiliu ştiinţific format din 13 membri: un judecător al Înaltei Curţi de Casaţie şi Justiţie, un procuror de la Parchetul de pe lângă Înalta Curte de Casaţie şi Justiţie, un judecător al Curţii de Apel Bucureşti, un procuror de la Parchetul de pe lângă Curtea de Apel Bucureşti, desemnaţi de Consiliul Superior al Magistraturii, 3 profesori universitari, recomandaţi de Facultatea de drept a Universităţii Bucureşti,  Facultatea de drept a Universităţii  Alexandru Ioan Cuza din Iaşi şi Facultatea de drept a Universităţii Babeş-Bolyai din Cluj, 4 reprezentanţi aleşi ai personalului de instruire din cadrul Institutului, un reprezentant al auditorilor de justiţie, precum şi  directorul Institutului Naţional al Magistraturii, care face parte de drept din Consiliu şi îl prezidează.
    (2) Directorul Institutului Naţional al Magistraturii şi cei doi adjuncţi ai acestuia sunt numiţi de Consiliul Superior al Magistraturii, din rândul personalului de instruire de specialitate juridică al magistraţilor sau al cadrelor didactice din învăţământul superior juridic acreditat potrivit legii.

     (3) – Text nemodificat.
      (4) – Text nemodificat.
      Autor: Comisia juridică.

	      Pentru acurateţe gramaticală.
      Pentru corelare cu prevederile din proiectul Legii privind C.S.M.



	26
	122
	      Art.95.-
(1)
Institutul Naţional al Magistraturii este finanţat de la bugetul de stat, prin Ministerul Justiţiei. 



(2) Directorul Institutului Naţional al Magistraturii este ordonator secundar de credite.


	      Art.95 - (1) Institutul Naţional al Magistraturii este finanţat de la bugetul de stat, prin bugetul Consiliului Superior al Magistraturii.
      (2) – Text nemodificat.

      Autor: Comisia juridică.

	      Pentru corelare cu prevederile din proiectul Legii privind C.S.M.



	27
	123
	      Art.96.-
(1)
Numărul maxim de posturi pentru Institutul Naţional al Magistraturii  se stabileşte prin hotărâre a Guvernului.

(2) Structura organizatorică, statele de funcţii şi statele de personal ale Institutului Naţional al Magistraturii se aprobă de ministrul justiţiei.

 
	    Art.96- (1) – Text nemodificat. 
       (2) Structura organizatorică, statele de funcţii şi statele de personal ale Institutului Naţional al Magistraturii se aprobă de Consiliul Superior al Magistraturii.
      Autor: Comisia juridică.

	     Pentru corelare cu prevederile din proiectul Legii privind C.S.M.



	28
	125
	     Art. 98 – Prin hotărâre a Guvernului se pot înfiinţa în subordinea Ministerului Justiţiei centre şi puncte zonale de formare profesională continuă a magistraţilor, a grefierilor şi a altor categorii de personal de specialitate.
	      Art. 98 – Prin hotărâre a Guvernului se pot înfiinţa, în subordinea Ministerului Justiţiei şi a Ministerului Public, centre şi puncte zonale de formare profesională continuă a magistraţilor, a grefierilor şi a altor categorii de personal de specialitate, precum şi centre de recuperare psihologică a magistraţilor.
     Autor: Comisia juridică.
	     Pentru cuprinderea şi a Ministerului public care are atribuţii în formarea profesională a procurorilor.

	29
	129
	      Art.101.-
Asistenţii judiciari  exercită atribuţiile prevăzute la art.57 alin.(2), precum şi alte atribuţii prevăzute în Regulamentul de organizare administrativă a instanţelor judecătoreşti.


	       Art.101.-
Asistenţii judiciari  exercită atribuţiile prevăzute la art.57 alin.(2), precum şi alte atribuţii prevăzute în Regulamentul de ordine interioară a  instanţelor judecătoreşti.

      Autor: Comisia juridică.
	      Pentru redarea corectă a  denumirii acestui regulament astfel cum este prevăzută în proiectul Legii privind C.S.M.


	30
	137
	      Art.108.-
(1)
În vederea informatizării activităţii instanţelor şi parchetelor, Ministerul Justiţiei, Parchetul de pe lângă Înalta Curte de Casaţie şi Justiţie sau, după caz, Parchetul Naţional Anticorupţie iau măsuri pentru dotarea tehnică corespunzătoare a acestora.

       (2) Activitatea informatică din instanţe şi parchete se asigură prin grefieri informaticieni, al căror număr se stabileşte în funcţie de volumul de activitate al instanţei sau parchetului şi se salarizează potrivit dispoziţiilor referitoare la grefierii cu studii superioare.

	      Art.108.-
(1)
În vederea informatizării activităţii instanţelor şi parchetelor, preşedintele Înaltei Curţi de Casaţie şi Justiţie, ministrul justiţiei, procurorul general al Parchetului de pe lângă Înalta Curte de Casaţie şi Justiţie sau, după caz, procurorul general al Parchetului Naţional Anticorupţie iau măsuri pentru dotarea tehnică corespunzătoare a acestora.
    (2) Numărul informaticienilor se stabileşte de către preşedintele instanţei sau de către conducătorul parchetului.
      Autor: deputat Ion Neagu.
	     S-a completat textul întrucât s-a  omis Înalta Curte de Casaţie şi Justiţie.
      S-a reformulat textul într-o formă considerată mai adecvată. De asemenea, s-a avut în vedere şi denumirea corectă a acestei categorii de personal.

	31
	144
	      Art. 112 – (1) Poate fi numit în funcţia de manager persoana care a fost admisă la concursul organizat în acest scop de Înalta Curte de Casaţie şi Justiţie, de Ministerul Justiţiei, de Parchetul de pe lângă Înalta Curte de Casaţie şi Justiţie sau, după caz, de Parchetul Naţional Anticorupţie.

      (2)  La concursul prevăzut la alin.(1) se pot înscrie persoanele care au studii economice superioare, o vechime în specialitate de minimum 5 ani şi care îndeplinesc celelalte condiţii prevăzute de lege pentru funcţionarii publici.

      (3) – Numirea în funcţia de manager a persoanelor declarate admise la concursul prevăzut la alin. (1) se face prin ordin al preşedintelui Înaltei Curţi de Casaţie şi Justiţie, al ministrului justiţiei, al Procurorului General al Parchetului de pe lângă Înalta Curte de Casaţie şi Justiţie sau, după caz, al procurorului general al Parchetului Naţional Anticorupţie.
      (4)  . . . . . . . . . .

      (5)  . . . . . . . . . 
	      Art. 112 – (1) Poate fi numită în funcţia de manager persoana care a fost admisă la concursul organizat în acest scop de către:

a) Înalta Curte de Casaţie şi Justiţie, pentru managerul acestei instanţe;

b)  curţile de apel, pentru managerii curţilor de apel şi ai tribunalelor;

c) Parchetul de pe lângă Înalta Curte de Casaţie şi Justiţie, pentru managerul acestui parchet şi pentru managerii  parchetelor de pe lângă curţi de apel şi tribunale;

d) Parchetul Naţional Anticorupţie, pentru managerul acestui parchet.

     (2) – Text nemodificat.
      (3) – Numirea în funcţia de manager a persoanelor declarate admise la concursul prevăzut la alin. (1) se face prin ordin al conducătorului instanţei sau, după caz, al parchetului care organizează concursul.

      Alin.(4) şi (5) – Text nemodificat.
      Autor: Comisia juridică.

	      Pentru  acurateţe şi o mai bună structurare a textului.
     Pentru concizia textului.

	32
	146
	      Art. 114 – Managerii, personalul de specialitate din activitatea financiar-contabilă şi din birourile locale pentru expertize judiciare tehnice şi contabile au calitatea de funcţionari publici, având drepturile şi obligaţiile prevăzute de Legea nr. 188/1999 privind statutul funcţionarilor publici, cu modificările şi completările ulterioare. 
	       Art. 114 – Managerii, informaticienii şi personalul de specialitate din activitatea financiar-contabilă şi din birourile locale pentru expertize judiciare tehnice şi contabile au calitatea de funcţionari publici, având drepturile şi obligaţiile prevăzute de Legea nr. 188/1999 privind statutul funcţionarilor publici, cu modificările şi completările ulterioare.

      Autor: Comisia juridică.
	     Pentru acoperirea unei omisiuni, întrucât şi informaticienii fac parte din categoria funcţionarilor publici.

	33
	150
	     Art. 117 – (1) Curţile de apel şi parchetele de pe lângă curţile de apel elaborează proiectele de buget anual pentru instanţele sau, după caz, parchetele din circumscripţiile lor. 

         (2) Parchetul Naţional Anticorupţie elaborează proiectul de buget anual al acestui parchet.

      (3) Proiectele de buget elaborate potrivit alin. (1) şi alin. (2) se avizează de către Consiliul Superior al Magistraturii şi se transmit, după caz, Ministerului Justiţiei sau Parchetului de pe lângă Înalta Curte de Casaţie şi Justiţie.


	      Art. 117 – (1) – Text nemodificat.

     (2) Proiectele de buget elaborate potrivit alin. (1) se transmit, Ministerului Justiţiei sau, după caz, Parchetului de pe lângă Înalta Curte de Casaţie şi Justiţie.
   (3) Parchetul de pe lângă Înalta Curte de Casaţie şi Justiţie şi Parchetul Naţional Anticorupţie îşi elaborează propriile proiecte de buget anual. În bugetul Parchetului de pe lângă Înalta Curte de Casaţie şi Justiţie sunt cuprinse şi bugetele parchetelor de pe lângă celelalte instanţe judecătoreşti. 

(4) Proiectele de bugete elaborate potrivit alin. (1) şi (3) se supun avizului conform al Consiliului Superior al Magistraturii.
      (5) Bugetul Înaltei Curţi de Casaţie şi Justiţie se aprobă de adunarea generală a judecătorilor acestei curţi, cu avizul consultativ al Ministerului Finanţelor Publice.

     Autor: Comisia juridică.


	     Pentru corelare cu prevederile proiectului Legii privind C.S.M.
      Prin renumerotare alin.(2) devine alin.(3).

      Pentru corelare cu prevederile proiectului Legii privind C.S.M. şi ale O.U.G. nr.24/2004.
     Prin renumerotare, alin.(3) devine alin.(4). Pentru corelare cu prevederile proiectului Legii privind C.S.M.
      Se introduce alin. (5) pentru a corela procedura de elaborare a bugetului Înaltei Curţi de Casaţie şi Justiţie cu cea prevăzută pentru celelalte autorităţi publice.

	34
	156
	      Art. 122 – Pe lângă instanţele judecătoreşti funcţionează următoarele structuri:

a) serviciile  de reintegrare socială şi supraveghere;

b) birourile de carte funciară;

c) oficiile registrului comerţului;

d) alte structuri înfiinţate prin lege specială.
	       Art. 122 – Pe lângă instanţele judecătoreşti funcţionează, în condiţiile legii,  următoarele structuri:

a) – Text nemodificat;
b) – Text nemodificat;

c) -  Text nemodificat.
d) – Text nemodificat.

      Autor: Comisia juridică.


	     Pentru rigoarea textului.

	35
	158
	     Art. 124 – (1) Ministrul justiţiei este informat, prin inspectorii generali şi judecătorii inspectori, cu privire la funcţionarea instanţelor, celeritatea proceselor şi abaterile disciplinare săvârşite de judecători.
      (2) Activitatea inspectorilor generali şi a judecătorilor inspectori nu poate conduce la imixtiuni în desfăşurarea proceselor în curs sau la repunerea în discuţie a ceea ce a fost judecat.
	      Art. 124 – Se elimină.
   
	      Se elimină, având în vedere că ministrul justiţiei nu mai are nici o atribuţie în acest domeniu.

	36
	159
	     Art.125 - După obţinerea avizului conform al Consiliului Superior al Magistraturii, prin ordin al ministrului justiţiei, publicat în Monitorul Oficial al României, Partea I, se stabilesc:

     a) categoriile de procese sau cereri care se soluţionează în municipiul Bucureşti numai de anumite judecătorii, cu respectarea competenţei materiale prevăzute de lege;

      b) înfiinţarea sediilor secundare ale instanţelor judecătoreşti şi circumscripţiile acestora;

       c) numărul vicepreşedinţilor curţilor de apel, ai tribunalelor şi ai tribunalelor specializate, la propunerea preşedinţilor curţilor de apel, precum şi numărul adjuncţilor procurorilor generali ai parchetelor de pe lângă curţile de apel şi ai prim-procurorilor parchetelor de pe lângă tribunale, la propunerea Procurorului General al Parchetului de pe lângă Înalta Curte de Casaţie şi Justiţie;
      d) judecătoriile la care funcţionează  un vicepreşedinte, la propunerea preşedintelui curţii de apel, precum şi parchetele de pe lângă judecătorii unde prim-procurorii sunt ajutaţi de adjuncţi, la propunerea Procurorului General al Parchetului de pe lângă Înalta Curte de Casaţie şi Justiţie.


	Art.125 – Se elimină.

	     Se elimină, prevederile  art.125, deoarece în proiectul Legii privind C. S.M., aceste atribuţii sunt în sarcina Consiliului Superior al Magistraturii.

	37
	160
	      Art.126.-
(1)
Prin Regulamentul de organizare administrativă a instanţelor judecătoreşti se stabilesc:

a) organizarea administrativă a curţilor de apel, a tribunalelor, a tribunalelor specializate, a judecătoriilor şi a judecătoriilor pentru minori şi familie;

b) modul şi criteriile de repartizare a cauzelor pe complete de judecată;

c) atribuţiile preşedinţilor, vicepreşedinţilor, judecătorilor inspectori, preşedinţilor de secţii, ale judecătorilor şi ale celorlalte categorii de personal;

d) organizarea şi modul de desfăşurare a activităţii colegiilor de conducere ale instanţelor judecătoreşti şi a adunărilor generale ale judecătorilor;

e) vacanţa judecătorească; 

f) modul de organizare, funcţionarea şi atribuţiile compartimentelor auxiliare de specialitate;

g) modul de organizare, funcţionarea şi atribuţiile departamentului economico-financiar şi managerial.
        (2) Regulamentul de organizare administrativă a instanţelor judecătoreşti se aprobă cu avizul conform al Consiliului Superior al Magistraturii, prin ordin al ministrului justiţiei, care se publică în Monitorul Oficial al României, Partea I.

	      Art.126.-
(1)
Prin Regulamentul de ordine interioară a instanţelor judecătoreşti se stabilesc:

a) organizarea administrativă a curţilor de apel, a tribunalelor, a tribunalelor specializate şi a judecătoriilor ;

     b) - Text nemodificat.
      c) - Text nemodificat.
      d) - Text nemodificat. 

      e) - Text nemodificat.

      f)  - Text nemodificat.
     g) - Text nemodificat.
      (2) - Regulamentul de ordine interioară al instanţelor judecătoreşti se elaborează de Consiliul Superior al Magistraturii şi de Ministerul Justiţiei şi se aprobă prin hotărâre a Consiliului Superior al Magistraturii, care se publică în Monitorul Oficial al României, Partea I.
    Autori: deputat Ion Neagu şi Comisia juridică.

	     Pentru indicarea  denumirii corecte a acestui regulament astfel cum este prevăzută în proiectul Legii privind C.S.M.
      Pentru indicarea  denumirii corecte a acestui regulament astfel cum este prevăzută în proiectul Legii privind C.S.M.


	38
	161
	      Art.127.-
(1)
Prin Regulamentul de organizare administrativă a parchetelor se stabilesc: 

a) organizarea administrativă a Parchetului de pe lângă Înalta Curte de Casaţie şi Justiţie, a Parchetului Naţional Anticorupţie, a parchetelor de pe lângă curţile de apel, tribunale, tribunale pentru minori şi familie şi judecătorii;  

b) atribuţiile procurorilor generali, prim-procurorilor şi ale adjuncţilor acestora, ale procurorilor inspectori, ale procurorilor şefi şi ale procurorilor, precum şi ale celorlalte categorii de personal;

c) organizarea şi modul de  desfăşurare a activităţii colegiilor de conducere ale parchetelor şi a adunărilor generale ale procurorilor;



d) ierarhia funcţiilor din cadrul Ministerului Public;


e) modul de organizare, funcţionarea şi atribuţiile compartimentelor auxiliare de specialitate ale parchetelor;

f) modul de organizare, funcţionarea şi atribuţiile departamentului economico-financiar şi  managerial din cadrul parchetelor.

(2) Regulamentul de organizare administrativă a parchetelor se aprobă cu avizul conform al Consiliului Superior al Magistraturii, prin ordin al ministrului justiţiei, la propunerea Procurorului General al Parchetului de pe lângă Înalta Curte de Casaţie şi Justiţie.


	      Art.127.-
(1)
Prin Regulamentul de ordine interioară a parchetelor se stabilesc: 

a) - Text nemodificat.
    b) - Text nemodificat.

     c)  - Text nemodificat.

      d) ierarhia funcţiilor administrative din cadrul Ministerului Public;


  e) - Text nemodificat.

     f) - Text nemodificat. 

      (2) Regulamentul de ordine interioară a parchetelor se aprobă cu avizul conform al Consiliului Superior al Magistraturii, prin ordin al ministrului justiţiei, la propunerea procurorului general al Parchetului de pe lângă Înalta Curte de Casaţie şi Justiţie.

      Autor: deputat Cornel Bădoiu.


	      Pentru indicarea  denumirii corecte a acestui regulament astfel cum este prevăzută în proiectul Legii privind C.S.M.
     Pentru precizarea categoriei funcţiilor din  cadrul Ministerului Public.

     Pentru indicarea  denumirii corecte a acestui regulament astfel cum este prevăzută în proiectul Legii privind C.S.M..



	39
	164
	     Art.129 -  (1) Prezenta lege intră în vigoare la 90 de zile de la data publicării în Monitorul Oficial al României, Partea I. 

    (2) Tribunalele specializate vor funcţiona cel mai târziu începând cu data de 1 ianuarie 2006. Data la care vor începe să funcţioneze tribunalele specializate se stabileşte, în mod eşalonat, prin ordin al ministrului justiţiei. 

      (3) Dispoziţiile prezentei legi privind compunerea completelor de judecată şi managerii instanţelor şi ai parchetelor se aplică începând cu data de 1 ianuarie 2005. 
	     Art.129-(1)–Text nemodificat.
     (2) Tribunalele specializate vor începe să funcţioneze cel mai târziu la data de 1 ianuarie 2008. Datele la care vor începe să funcţioneze tribunalele specializate se stabilesc, în mod eşalonat, prin ordin al ministrului justiţiei. 
    (3) Tribunalele pentru minori şi familie care se vor înfiinţa până la 1 ianuarie 2008 vor judeca numai cauzele prevăzute la art. 40 şi art. 41 care sunt în competenţa de primă instanţă a tribunalului. 

    (4) Până la înfiinţarea tribunalelor specializate în toate judeţele şi în municipiul Bucureşti, în cadrul tribunalelor de drept comun vor funcţiona secţii sau complete specializate. 
    (5) Dispoziţiile prezentei legi privind managerii instanţelor şi ai parchetelor se aplică începând cu 1 septembrie 2005, iar cele referitoare la colegialitatea completelor pentru judecarea în primă instanţă a cauzelor se aplică începând cu 1 ianuarie 2005.
     Autori: deputaţii Ion Neagu şi Cornel Bădoiu.

	     Pentru rigoarea textului şi stabilirea unei date care să permită pregătirea funcţionării acestor instanţe specializate.
      Pentru reglementarea diverselor  aspecte referitoare la competenţa  unor instanţe în perioada de tranziţie a aplicării legii.

     Pentru stabilirea unei date la care intră în vigoare dispoziţiile acestei  legi privind   managerii.

	40
	165
	     Art.130.-
(1)
Dispoziţiile art.55 alin.(1) din prezenta lege privind repartizarea cauzelor în sistem informatizat se aplică treptat, până în anul 2007.


  (2) Până în anul 2007, repartizarea cauzelor la  instanţele care nu beneficiază de sistem informatizat se face pe baza altor criterii aleatorii, stabilite de colegiul de conducere al instanţei.
 
	      Art.130.-
(1)
Dispoziţiile art.55 alin.(1) din prezenta lege privind repartizarea cauzelor în sistem informatizat se aplică treptat, acţiunea încheindu-se până  în anul 2007.

      (2) Până în anul 2007, repartizarea cauzelor la instanţele care nu dispun de sistem informatizat se face în mod aleatoriu, în condiţiile stabilite prin Regulamentul de ordine interioară al instanţelor judecătoreşti.
      Autori: deputaţii Cornel Bădoiu şi Ştefan Cazimir.

	      Pentru acurateţea textului.
     Reformulare considerată mai adecvată.

	41
	168
	     Anexa
	     Literele C şi D din Anexa la Raportul iniţial  se elimină.
	     S- a avut în vedere că potrivit prevederilor art.129 alin. (2) şi (3), termenul la care urmează a se înfiinţa  tribunalele specializate este  1 ianuarie 2008, şi ca atare, reglementarea acestor instanţe se va face ulterior.


ANEXA  nr.2

AMENDAMENTE RESPINSE:

	Nr crt
	Nr.

poziţiei din raportul iniţial
	Articolul 

(text iniţial)
	Amendamentul propus  
şi autorul acestuia
	Motivare

1. Argumente pentru susţinere.

2. Argumente pentru respingere.

	1
	29
	      Art. 18 – (1) Secţia civilă şi de proprietate intelectuală, secţia penală, secţia comercială, secţia de contencios administrativ şi fiscal  şi secţia de muncă şi asigurării sociale ale Înaltei Curţi de Casaţie şi Justiţie judecă recursurile împotriva hotărârilor pronunţate de curţile de apel şi a altor hotărâri, în cazurile prevăzute de lege.


	      Art. 18 – (1) Secţia civilă şi de proprietate intelectuală, secţia penală, secţia comercială, secţia de contencios administrativ şi fiscal  ale Înaltei Curţi de Casaţie şi Justiţie judecă recursurile împotriva hotărârilor pronunţate de curţile de apel şi a altor hotărâri, şi recursurile în anulare,  în cazurile prevăzute de lege.  

       Autor: deputat Cornel Bădoiu


	       1. Pentru a se lua în considerare actuala reglementare în materie.

      2. Comisia a respins amendamentul pentru corelare cu proiectul de Lege privind modificarea Codului de procedură penală.

	2
	30
	      Art.19 – Secţia penală a Înaltei Curţi de Casaţie şi Justiţie judecă:
     a)  în primă instanţă, procesele şi cererile date prin lege în competenţa de primă instanţă a Înaltei Curţi de Casaţie şi Justiţie.


	      Art.19 – Secţia penală a Înaltei Curţi de Casaţie şi Justiţie judecă:
     a)  în primă instanţă, procesele, cererile şi contestaţiile date prin lege în competenţa de primă instanţă a Înaltei Curţi de Casaţie şi Justiţie.

      Autor: deputat Cornel Bădoiu.

	      1. Pentru a se acoperi toate situaţiile existente în practica judiciară.

       2. Noţiunea de „proces” include şi pe cea de  soluţionare a contestaţiilor.

	3
	84
	        Art.62.-

.......................................................
         (5) Poliţia judiciară se organizează şi funcţionează potrivit legii speciale.

	      Art.62.-

........................................................
        (5) Poliţia judiciară se organizează şi funcţionează în subordinea  parchetului, potrivit legii speciale.
     Autor: deputat Cornel Bădoiu.

	      1. Legea de organizare şi funcţionare a Parchetului Naţional Anticorupţie prevede o astfel de reglementare.

      2. Prin vot, amendamentul a fost respins, întrucât există deja reglementări în acest sens în diverse legi speciale.

	4
	
	      Art.108.-

.......................................................

      (2) Numărul informaticienilor se stabileşte de către preşedintele instanţei sau de către conducătorul parchetului.

	       Art.108.-

.......................................................
      (2) Numărul informaticienilor, cu studii superioare de specialitate, se stabileşte de către preşedintele instanţei sau de către conducătorul parchetului şi se salarizează prin asimilare cu asistenţii judiciari.
      Autor: deputat Marin Cristea.

	       1. Pentru clarificarea statutului profesional şi de salarizare al informaticienilor în cadrul instanţelor.

       2. Formularea stabilită de comisie a fost considerată ca fiind cuprinzătoare.

	5
	
	
	       În cuprinsul legii, denumirea „procuror general” se înlocuieşte cu denumirea de „prim-procuror”, cu excepţia celei de la Parchetul general de pe lângă Înalta Curte de Casaţie şi Justiţie şi cea de pe lângă Parchetul Naţional Anticorupţie.
       Autor: deputat Cornel Bădoiu
	       1. Pentru stabilirea unei terminologii adecvate ierarhiei din cadrul Ministerului Public.

      2. Acceptarea amendamentului ar atrage modificarea a numeroase alte acte normative în vigoare.

